CELEX: 22013D0040
Language: hu
Date: 2013-03-15 00:00:00
Title: Az EGT Vegyes Bizottság 40/2013 határozata ( 2013. március 15. ) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról

29.8.2013   
            
            
               HU
            
            
               Az Európai Unió Hivatalos Lapja
            
            
               L 231/14
            
         AZ EGT VEGYES BIZOTTSÁG 40/2013 HATÁROZATA
   (2013. március 15.)
   az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 95/46/EK európai parlamenti és tanácsi irányelv alapján a személyes adatoknak az Uruguayi Keleti Köztársaság által a személyes adatok automatizált feldolgozása tekintetében biztosított megfelelő védelméről szóló, 2012. augusztus 21-i 2012/484/EU bizottsági végrehajtási határozatot (1) bele kell foglalni az EGT-megállapodásba.
            
         
               (2)
            
            
               Az EGT-megállapodás XI. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XI. melléklete az 5en. pont (2011/61/EU bizottsági határozat) után a következő ponttal egészül ki:
   
               „5eo.
            
            
               
                  32012 D 0484: a Bizottság 2012. augusztus 21-i 2012/484/EU végrehajtási határozata a 95/46/EK európai parlamenti és tanácsi irányelv alapján a személyes adatoknak az Uruguayi Keleti Köztársaság által biztosított megfelelő védelméről a személyes adatok automatizált feldolgozása tekintetében (HL L 227., 2012.8.23., 11. o.).”
            
         2. cikk
   A 2012/484/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. március 16-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. március 15-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 227., 2012.8.23., 11. o.
   
      (2)  Alkotmányos követelmények fennállását nem jelezték.